इंटर्नशिप योजना के नियम और शर्त क्या हैं?
रिपोर्ट में कहा गया है कि सरकार की इंटर्नशिप योजना का लाभ पाने वाले युवाओं को सरकार के नियम और शर्तों का पालन करना होगा. सरकार की इस योजना का लाभ 21 से 24 साल तक की उम्र के युवा ही उठा सकेंगे. इसके साथ ही, उनके परिवार की सालाना आय 8 लाख रुपये से अधिक नहीं होनी चाहिए. इससे अधिक आमदनी होने पर इस योजना का लाभ नहीं मिल सकेगा. मौजूदा समय में सामान्य स्नातक की पढ़ाई या नौकरी की तलाश करने वाले युवाओं को इस योजना का लाभ नहीं मिलेगा. हालांकि, ऐसे लोग ऑनलाइन कोर्स या वोकेशनल ट्रेनिंग के लिए आवेदन कर सकते हैं.